Rafinerija ulja Modriča

Rafinerija ulja Modriča a.d. jest bosanskohercegovačka rafinerija ulja u Modriči, koja posluje u sklopu OPTIMA Grupe, koja je u vlasništvu Zarubežnjefta i posjeduje još jednu rafineriju nafte u Brodu, te svoju mrežu benzinskih pumpi pod nazivom Nestro Petrol. Od 2. oktobra 2003. godine rafinerija ulja Modriča je notirana na banjalučkoj berzi.

 Historija 

Temelj današnje rafinerije ulja u Modriči je stvoren 10. maja 1954. godine, kada je majstor Ilija Panić otvorio zanatsku hemijsku radnju pod nazivom Budućnost, koja je tada proizvodila parket mast, tovotnu kolomast i pastu za cipele i imala pet zaposlenih. Tri godine kasnije, radionica je promijenila ime u Bosnahem-proizvodnja tehničkih maziva Modriča.

Prvog januara 1961. godine modrička rafinerija se integriše sa rafinerijom nafte u Bosanskom Brodu, što stvara uslove da se tri godine kasnije proizvedu prva motorna ulija pod nazivom OPTIMA i MAXIMA.

Šest godina kasnije, 1970. godine Rafinerija ulja Modriča je sastav bosanskohercegovačke naftne i hemijske industrije HENE.

U januaru 1973. godine, 12 godina nakon integracije sa brodskom rafinerijom, modrička rafinerija ulja se integriše sa Energoinvestom iz Sarajeva.

Ekspanzija proizvodnje je išla dalje, pa su tako 27. jula 1980. godine svečano pušteni u rad nova postrojenja baznih ulja i parafina, koji se proizvodi od baznog uljnog stoka koji se dobija iz brodske rafinerije nafte, tako da je 1989. godine ostvaren do sada najveći obim proizvodnje u iznosu od 69.373 tona gotovih proizvoda. Do početka rata rafinerija ulja je bila značajan izvoznik baznih ulja i parafina u zemlje zapadne evrope, a sklopljeni su i ugovori sa raznim svjetskim poznatim kompanijama iz naftne industrije (Orogil, Ammoco, Wintershall i drugi).

Rat u Bosni i Hercegovini zaustavio je dalji razvoj modričke rafinerije ulja. Tokom rata dolazi do velikih oštećenja ukupnih materijalnih dobara, dok se ukupna materijalna šteta procjenjuje na oko 45 miliona maraka, dok je proizvodnja maziva pala na svega 1000 do 2000 tona godišnje.

Nakon kraja rata dolazi do ponovnog intenziviranja proizvodnje, te se poslovanje rafinerije ulja u Modriči prilagođava tržišnoj ekonomiji, zašta je preduzeće transformisano u dioničko društvo sa većinsko državnim vlasništvom (62,3%), dok se ostatak podjeluje na interne dioničare (11,01%), Penzioni fond Republike Srpske (8,9%), Fond za restituciju RS (4,45%), te je se 13,35% dionica prodalo po vaučer ponudi.
mini|264x264piksel|Postrojenja rafinerije ulja u Modriči
Četiri godina kasnije, u februaru 2007. godine Vlada Republike Srpske je sa ruskom naftnom kompanijom Zarubežnjeft, koja je u ruskom državnom vlasništvu, sklopila ugovor o privatizaciji rafinerije nafte u Bosanskom Brodu i rafinerije ulja u Modriči zašta je od strane ruske kompanije uplaćeno oko 236 miliona KM. Za kupovinu formirano je novo preduzeće pod imenom "Neftegazinkor", koja je u 100%-vlasništvu Zarubežnjefta. Ruska kompanija sada posjeduje 75,65% dionica.

2008. godine pokrenut je remont postrojenja za proizvodnju baznih ulja i parafina.

 Proizvodi 
 Maziva i tečnosti za vozila i mehanizaciju
 Maziva i tečnosti za industrijska postrojenja
 Ulja i tečnosti za obradu metala
 Mazive masti
 Bio-program

 Vlasništvo 
Rafinerija ulja Modriča je od 2. oktobra 2003. godine notirana na banjalučkoj berzi. U februaru 2003. godine Vlada Republike Srpske je sa ruskom naftnom kompanijom Zarubežnjeft sklopila ugovor o privatizaciji Rafinerije nafte Brod i Rafinerije ulja Modriča zašta je od ruske kompanije dato oko 236 miliona KM.
+Dioničari rafinerije nafte u Modriči (stanje 18.10.2017)DioničarUdio (u %)AO Neftegazinkor75,65%Nestro Petrol a.d. Banja Luka16,27%Mali dioničari8%

 Uprava 
Rafinerijom ulja Modriča upravljaju sljedeći upravni organi:
 Skupština društva
 Upravni odbor
 Generalni direktor (trenutno Evgeny Kochnev)

 Također pogledajte 
 Rafinerija nafte Brod
 Optima Grupa
 Nestro Petrol

 Reference 

Kategorija:Modriča
Kategorija:Bosanskohercegovačke energetske kompanije
Kategorija:Kompanije osnovane 1954.
Kategorija:Industrija u Bosni i Hercegovini